ᱢᱩᱝᱜᱮᱨ ᱨᱮᱞᱣᱮ ᱥᱴᱮᱥᱚᱱ

thumb
ᱢᱩᱝᱜᱮᱨ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ ᱮᱢ.ᱡᱤ.ᱟᱨ., ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮᱱᱟᱜ ᱢᱩᱝᱜᱮᱨ ᱦᱚᱱᱚᱛ ᱨᱮ ᱢᱩᱝᱜᱮᱨ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱚᱱᱚᱝ
ᱢᱟᱲᱟᱝ ᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱩᱝᱜᱮᱨ ᱜᱚᱝᱜᱟ ᱵᱨᱤᱡᱽ ᱵᱮᱱᱟᱣ ᱞᱟᱹᱜᱤᱫ ᱛᱮ ᱵᱚᱸᱫᱽ ᱞᱮᱱ ᱛᱟᱦᱮᱸᱫ ᱟᱨ ᱱᱟᱣᱟ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱨᱮ ᱢᱟᱨᱮ ᱥᱴᱮᱥᱚᱱ ᱠᱷᱚᱱ ᱒.᱑ ᱠᱤᱞᱚᱢᱤᱴᱚᱨ ᱮᱛᱚᱢ-ᱥᱟᱢᱟᱝ ᱨᱮ ᱯᱩᱨᱚᱵᱽᱥᱚᱨᱟᱭ ᱮᱞᱟᱠᱟ ᱥᱮᱫ ᱨᱮ ᱢᱤᱫ ᱱᱟᱣᱟ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱟᱠᱟᱱᱟ ᱟᱨ ᱑᱑ ᱮᱯᱨᱤᱞ ᱒᱐᱑᱖ ᱨᱮ ᱮᱛᱦᱚᱵ ᱟᱠᱟᱱᱟ ᱾ ᱒᱐᱒᱐ ᱥᱮᱨᱢᱟ ᱨᱮ ᱤᱞᱮᱠᱴᱨᱤᱠᱮᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱯᱩᱨᱟᱹᱣ ᱦᱩᱭ ᱠᱟᱛᱮ ᱡᱟᱢᱟᱞᱯᱩᱨ ᱡᱚᱸᱠᱥᱚᱱ ᱛᱟᱭᱚᱢ ᱢᱩᱝᱜᱮᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱩᱝᱜᱮᱨ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱢᱩᱝᱜᱮᱨ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱟᱞᱫᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱡᱚᱲᱟᱣ
ᱢᱩᱝᱜᱮᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱡᱮᱞᱮᱠᱟ ᱫᱤᱞᱞᱤ–ᱠᱚᱞᱠᱟᱛᱟ, ᱥᱟᱦᱮᱵᱽᱜᱚᱸᱡᱽ ᱞᱩᱯ ᱟᱨ ᱵᱟᱨᱚᱣᱱᱤ–ᱜᱩᱣᱟᱦᱟᱴᱤ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱟᱦᱟᱜ ᱛᱮ ᱮᱛᱦᱚᱵ ᱟᱠᱟᱱ ᱨᱮᱞ ᱥᱚᱲᱚᱠ ᱢᱩᱝᱜᱮᱨ ᱜᱚᱝᱜᱟ ᱵᱨᱤᱡᱽ ᱛᱮ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱱᱟᱣᱟ ᱢᱩᱝᱜᱮᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱕.᱒᱒° ᱠᱚᱧᱮ ᱘᱖.᱒᱘° ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱮᱵᱷᱚᱨᱮᱡᱽ ᱩᱥᱩᱞ ᱫᱚ ᱕᱙ ᱢᱤᱴᱚᱨ (᱑᱙᱔ ᱯᱷᱩᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱢᱩᱝᱜᱮᱨ ᱠᱤᱞᱟ ᱠᱷᱚᱱ ᱑.᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱯᱞᱮᱴᱯᱷᱚᱨᱢ


ᱢᱩᱝᱜᱮᱨ ᱥᱴᱮᱥᱚᱱ ᱨᱮ ᱵᱟᱨᱭᱟ ᱯᱞᱮᱴᱯᱷᱚᱨᱢ ᱥᱟᱶ ᱯᱮᱭᱟ ᱴᱨᱮᱞ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱥᱟᱵᱽᱣᱮ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱢᱟᱲᱟᱝ ᱨᱮ ᱞᱟᱹᱠᱛᱤ ᱞᱮᱱ ᱠᱷᱟᱱ ᱟᱨᱦᱚᱸ ᱵᱟᱨᱭᱟ ᱯᱞᱮᱴᱯᱷᱚᱨᱢ ᱵᱮᱱᱟᱣ ᱞᱟᱹᱜᱤᱫ ᱴᱷᱟᱶ ᱢᱮᱱᱟᱜᱼᱟ ᱾ ᱡᱚᱛᱚ ᱯᱮᱭᱟ ᱴᱨᱮᱠ ᱨᱮᱜᱮ ᱤᱞᱮᱠᱴᱨᱤᱯᱷᱤᱰ ᱢᱮᱱᱟᱜᱼᱟ ᱾

ᱟᱨᱦᱚᱸ ᱧᱮᱞ ᱢᱮ
 ᱢᱩᱝᱜᱮᱨ
 ᱢᱩᱝᱜᱮᱨ ᱦᱚᱱᱚᱛ
 ᱡᱟᱢᱟᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱩᱝᱜᱮᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ